Diari Oficial de la Generalitat Valenciana


Sumari del DOGV 4106, del 15-10-2001 (2001/9891)

Correcció d'errades a l'alçament d'actes de pagament i ocupació de les finques afectades pel projecte d'expropiació de terrenys per a construcció de bassa per a servei de l'Estació depuradora d'aigües residuals de Benicàssim.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4106

Data del DOGV
:   15-10-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/9891


Organisme emissor
:   Ajuntament de Benicàssim

Tipus de document
:   Correcció d'errades

Correcció d'errades a l'alçament d'actes de pagament i ocupació de les finques afectades pel projecte d'expropiació de terrenys per a construcció de bassa per a servei de l'Estació depuradora d'aigües residuals de Benicàssim. [2001/X9891]
  
Havent estat aprovat definitivament per la Comissió Territorial d'Urbanisme de Castelló, en sessió celebrada el dia 26 de juliol de 2001, el projecte d'expropiació, mitjançant el procediment de taxació conjunta, dels terrenys afectats per la construcció de bassa per a servei de l'Estació depuradora d'aigües residuals de Benicàssim, i atès que, segons disposen els articles 203 del Reglament de Gestió Urbanística de 1978 i 38 de la Llei 6/1998, de 13 d'abril, sobre Règim del Sòl i Valoracions, la citada aprovació implica la declaració d'urgència de l'ocupació dels béns i drets afectats, i que el pagament o dipòsit de l'import de la valoració establerta per la citada Comissió Territorial produeix els efectes disposats en l'article 52 de la Llei d'Expropiació Forçosa, sense perjudici que puguen seguir tramitant-se els recursos procedents respecte a la fixació del preu just.
  
Així doncs, es convoca l'interessat mitjançant edicte i notificació individualitzada, perquè el dia 29 d'octubre de 2001, a les 10 hores, comparega en l'Ajuntament (Secció d'Urbanisme) per procedir a l'alçament de les actes de pagament i ocupació de la finca inclosa en la relació de propietaris i titulars de drets afectats pel projecte d'expropiació citat.
  
Propietari afectat:
  
Titular: Carmelites Aragó València
  
Superfície: 2.284 m²
  
Dades cadastrals: Polígon 7 parcel·la 30
  
El propietari afectat queda advertit que, si no compareix sense que intervinga causa justificada, s'entendrà que no accepta el pagament, per la qual cosa es procedirà a la seua consignació en la Caixa General de Dipòsits.
  
L'acte tindrà lloc a partir de l'hora assenyalada, en l'Ajuntament, sense perjudici de traslladar-se al terreny si així s'estimés convenient.
  
El propietari o titular afectat haurà d'assistir personalment o per mitjà de persona degudament autoritzada per poder suficient atorgat davant de notari per actuar en el seu nom, podent fer-se acompanyar, a costa seu, del seu perit i un notari.
  
Només es procedirà a fer efectiu el pagament, consignant-se en cas contrari, prèvia aportació de certificació registral al seu favor en la qual conste haver-se estés la nota de l'article 32 del Reglament Hipotecari o, en el seu defecte, aporten els títols justificatius del seu dret, completats per certificacions negatives del Registre de la Propietat referides a la mateixa finca descrita en tals títols. Si existiren càrregues, hauran de comparéixer també els seus titulars.
  
Cosa que es publica per a general coneixement, deixant sense efectes l'anunci publicat en el DOGV núm. 4.089, de 19 de setembre de 2001.